இத்தேர்வின் பகுத்துணர்ந்து எழுதுதலின் மதிப்பீடு (AWA) பகுதி இரு கட்டுரைகளைக் கொண்டது. முதல் கட்டுரையில் மாணவர்கள் ஒரு விவாதத்தை பகுத்துணரும் விதமாகவும், இரண்டாவதில் மாணவர் ஒரு பிரச்சினையை பகுத்துணரும் விதமாகவும் தேர்வு அமைந்திருக்கிறது. ஒவ்வொரு கட்டுரையும் முப்பது நிமிடங்களுக்குள் எழுதப்பட வேண்டியனவாகவும் 0-6 வரையிலான அளவையால் மதிப்பிடக் கூடியனவாகவும் இருக்கின்றன. இரு மதிப்பீட்டாளர்களால் திருத்தப்பட்டு 0-6 வரையிலான மதிப்பெண்கள் அளிக்கப்படும் இக்கட்டுரைகளுக்கு ஏற்ற நிலை மதிப்பெண் 0.5 புள்ளிகளாகவும், சராசரி மதிப்பெண் 4.1 புள்ளிகளாவும் உள்ளது. இருவர் அளிக்கும் மதிப்பெண்களின் வித்தியாசம் ஒரு புள்ளிக்குக் குறைவானதாக இருக்கும் பட்சத்தில், அவ்விரு மதிப்பெண்களின் சராசரி கண்டுபிடிக்கப்படுகிறது. மதிப்பெண்களுக்கிடையே ஒரு புள்ளிக்கும் அதிகமான வித்தியாசம் காணப்படின் அவ்விரு கட்டுரைகளும் மூன்றாவது மதிப்பீட்டாளர் ஒருவரால் திருத்தப்பட வேண்டும்.

முதல் மதிப்பீட்டாளர் வேன்டேஜ் லேர்னிங் எனும் நிறுவனத்தின் தனியுரிமைக் கணினி நிகழ்ச்சியான இன்டலிமெட்ரிக் ஆகும். இது ஆக்கப்பூர்வ எழுத்துத்திறன் மற்றும் 50-க்கும் அதிகமான மொழியியல் மற்றும் அமைப்புக் கூறுகளின் சொற்றொடர் இலக்கணத்தைப் பகுத்தாய்கிறது. இரண்டாம் மற்றும் மூன்றாம் மதிப்பீட்டாளர்கள் மனிதர்கள் ஆவர். இவர்கள் தேர்வுக்குட்படுபவரின் சிந்தனைத் தரத்தையும், சாதகமான தருணத்தில் அவர்கள் தெரிவிக்கும் சீர்மிகு கருத்தின் வலிமையையும் மதிப்பிடுகின்றனர். எழுத்துமுறை ஆங்கில மரபின் மீதான புலமை மதிப்பிடுதலில் பெரும் பங்காற்றும் பொழுதும், ஆங்கிலத்தை முதன்மை மொழியாகப் பெற்றிராத தேர்வுக்குட்படுவோரின் நலனைக் கருத்தில் கொண்டு மதிப்பீட்டாளர்கள் பயிற்றுவிக்கப்படுவதால், சிறிய பிழைகள் எதிர்பார்க்கபடும் ஒன்றாகவே இருக்கின்றன.[6] 

தேர்வின் பகுத்துணர்ந்து எழுதுதல் பகுதியின் இரண்டு கட்டுரைகளும் தலா 0 (குறைந்தபட்சம்) முதல் 6(அதிகபட்சம்) வரையுள்ள அளவைகளால் மதிப்பிடப்படுகின்றன: 


தேவைப்படும் மதிப்பெண்கள்
அளவறி பகுதி
தரவு நிறைவு
பகுத்துணர்ந்து எழுதுதலின் மதிப்பீடு